text: Gammelt lig obduceret
  16 januar 2013 kl. 12.05
  En håndfuld specialister obducerede i dag Dronning Gunhild.
  Et par retsmedicinere, en øre-næse-hals-specialist og en geolog obducerede et moselig i dag i Vejle. 
  Specialisterne kom til Vejle for at blive klogere på det cirka 2.300 år gamle moselig Dronning Gunhild.
  De skulle blandt andet foretage en kikkert-undersøgelse af moseliget for se nærmere på de rester af organer, hun stadig indeholder.
  De tog også prøver af tarme, lever og lunger, og så skar de et lille stykke af et ribben for at lave en Kulstof 14-datering, som kan sætte en nøjagtig alder på det gamle moselig.
  